
 AVIZ

asupra proiectului de Lege privind aprobarea Ordonanţei de urgenţă a Guvernului nr. 121/2005 pentru modificarea art. 6 alin.(4) din Ordonanţa Guvernului nr. 22/2005 privind reorganizarea 

activităţii de consultanţă agricolă
În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 121/2005 pentru modificarea art. 6 alin.(4) din Ordonanţa Guvernului nr. 22/2005 privind reorganizarea activităţii de consultanţă agricolă, trimis cu adresa nr. P.L.X- 404 din 28 septembrie 2005, înregistrat  sub nr. 31/762 din 29.09. 2005.
Proiectul de lege a fost adoptat de Senat în şedinţa din  23.09.2005
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 octombrie 2005.


Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ  nr. 1201 din 30.08.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

